text: Dansa en família a Lenoarmi, Especial Nadal - Socpetit.cat
  Heu provat de fer una classe de 'Dansa en família' a Lenoarmi? El proper dissabte 20 de desembre, els nens i nenes podran anar a ballar acompanyats dels seus pares i descobriran una activitat molt divertida i beneficiosa!
  L'activitat, especial de Nadal, es farà en un espai ideal per tal que els pares i els nens interactuïn entre ells i amb altres famílies a través de l'expressió corporal, la dansa i el joc, en un context càlid i acollidor.
  La sessió s'adapta a les necessitats de tots:
  – Els més petits gaudiran expressant-se mitjançant el moviment, seguint el ritme de la música, jugant, explorant, descobrint i, sobretot, reconfortats per la presència dels seus pares.
  – Així mateix, per als pares serà un moment fabulós per deixar anar tensions, sentir el cos i donar-se permís per gaudir, mentre enforteixen vincles amb els seus fills mitjançant la complicitat i el joc.